Tempulli Dhanuka Manasa

Tempulli Dhanuk Manasa është një tempull i lashtë i vendosur në fshatin Dhanuka në Shariatpur Sadar, distrikti Shariatpur dhe një nga monumentet e mbrojtura arkeologjike të Bangladeshit. Tempulli gjendet në shtëpinë e Majur Bhatas. Në këtë shtëpi ndodhen edhe shumë tempuj të tjerë. Shtëpia e përbërë nga të gjithë tempujt nga vendasit quhet kolektivisht shtëpia e Majur Bhatas.

Historia
Rreth 600 vjet më parë, shtëpia e Majur Bhatës u ndërtua në zonën Dhanuka. Më vonë, ai ndërtoi Tempullin Dhanuka Manasa në shtëpinë e tij. Tempulli Dhanuka Manasa ishte shumë popullor në atë kohë dhe njerëz nga e gjithë India vinin aty për të adhuruar. Për shkak të popullaritetit të Tempullit Dhanuka Manasa, e gjithë shtëpia u njohë si Manasa Bari.

Tempulli ka një idhull të vjetër të Manasës të bërë prej tunxhi. Sipas legjendës, statuja humbi njëherë por u gjet prapë më vonë nga peshkatarët dhe mbeti. Gjatë Luftës për Çlirimin e Bangladeshit, tempulli dhe shtëpia u dëmtuan rëndë. Tashmë, kompleksin e mirëmbanë Shjamaprasad Çakraborti, një pasardhës i Majur Bhatës. Dorëshkrime të lashta janë rekuperuar nga shtëpitë dhe tempujt në kohë të ndryshme.

Legjenda
Sipas legjendës dhe folklorit, një nga adoleshentët e shtëpisë së Majur Bhatës e kishte zakon të vizitonte rregullisht kopshtin për të mbledhur lule. Ndërsa po mblidhte lule, ai pa një gjarpër për dy ditë rresht dhe u tremb. Në ditën e tretë ai e pa gjarpërin prapë. Në atë kohë, gjarpri erdhi gjithashtu në shtëpi me të dhe filloi të kërcente përreth tij. Atë natë, i zoti i shtëpisë pa perëndeshën Manasa në një ëndërr duke e udhëzuar atë të ndërtonte tempullin e saj dhe ta adhuronte. Pas kësaj Majur Bhata ndërtoi Tempullin e Manasës aty dhe filloi ta adhuronte. Ekziston edhe një legjendë sipas të cilës gjatë adhurimit aty mblidhen gjarprinj.

 Pamjesh nga tempulli

Shiko gjithashtu
 Tempulli Dhakeshvari
 Tempulli i Xhoj Kalit
 Mandiri Ramna Kali
 Mandiri Shri Sidheshvari Kali
 Mandiri Lakshmi Narajan në Dhaka
 Tempulli Svami Bagh në Dhaka
 Tempulli Khelaram Data
 Xhaganath Ratha e Dhamrait
 Tempulli Raxharam Khalia
 Tempulli i Çandravatit në Kaçaripara
 Mathurapur Deula
 Tempulli Lakshmi Narajan i Raxha Babusë
 Ashrami Svamibagh ISKCON
 Lista e tempujve hindu në Bangladesh
 Hinduizmi në Bangladesh
 Lista e vendeve arkeologjike në Bangladesh
 Historia e Bengalit
 Arkitektura e Bangladeshit
 Arkitektura e Bengalit

Referime

Lidhje të jashtme


Kategoria:Ndërtesa të përfunduara në shekullin XV
Kategoria:Tempuj hindu në Bangladesh